Arslon Talipov

Arslon Sobirovich Talipov (1975-yil 15-avgust, Fargʻona viloyati) — oʻzbek futbolchisi, hujumchisi va yarimhimoyachisi. Oʻzbekiston (1997) va Turkmaniston (2000) chempioni.

 Biografiyasi 
Toshkent RUOR va „Paxtakor“ yoshlar klubi tarbiyalanuvchisi. 1991-yilda „Paxtakor“ klubi zaxira jamoasining aʼzoligiga qabul qilingan.

SSSR parchalanganidan soʻng bir necha yillar davomida Oʻzbekiston oliy va birinchi liga klublarida toʻp surgan. Oliy ligada 1992-yili „Chirchiq“ safida debyut qilgan. 1992-yilning 31-martida mamlakat chempionati 2-tur bahslarida „Marokand“ga qarshi kechgan (1:2) uchrashuvda ilk golini urgan. 1994-yilgi mavsumda „Chirchiq“ safida 10 ta gol urishga erishgan.

1995-yilda birinchi mavsumni professional darajada oʻtkazgan Arslon Rossiyaning „Amkar“ jamoasiga taklif qilinadi va „Amkar“ klubi bilan uchinchi liga zona turniri gʻolibiga aylanadi. Futbolchi ushbu mavsumda 10 ta gol bilan klubning eng yaxshi toʻpurariga aylangan(boshqa maʼlumotlarga koʻra 11 ta gol urgan). Keyingi yili ham ikkinchi ligada „Amkar“ safida oʻynashda davom etgan.

1997-yilda Oʻzbekistonga qaytib, „MHSK“ klubi safiga qoʻshiladi va jamoadoshlari bilan mamlakat chempionligini qoʻlga kiritadi. Keyingi yili jamoa moliyaviy muammolarga duch kelganligi bois, jadvalning eng quyi pogʻonasidan joy oladi va Tolipov 1998-yilning avgust oyida qisqa muddatga „Amkar“ga qaytishga qaror qiladi. Shu yili „Amkar“ safida ikkinchi divizion zona turniri gʻolibligini qoʻlga kiritadi.

2000-yilda Turkmanistonning „Kopetdag“ jamoasiga oʻtib, u yerda Turkmaniston chempioni boʻlgan, shuningdek, 12 gol bilan toʻpurarlar bahsida ikkinchi oʻrinni egallagan. Biroz muddat oʻtib, sobiq SSSR futbolchilari bilan birgalikda Hindistonning ikkinchi divizionida „Dempo“ tarkibida toʻp surgan. „Dempo“ safida ham 10 ga yaqin gol urgan, shu jumladan „Sporting Clube de Goa“ bilan kechgan oʻyinda „poker“ kiritganIndia 2000/01 // rsssf.com.

Oʻzbekistonga qaytganidan soʻng 2003-yilgacha oliy liga klublarida toʻp surgan, keyin bir necha yil birinchi ligada oʻynagan.

Talipov Oʻzbekiston oliy ligasida jami 140 ta oʻyin oʻtkazib, 31 ta gol urgan.

 Yutuqlari 
 Oʻzbekiston chempioni: 1997-yil
 Turkmaniston chempioni: 2000-yil
 Rossiya ikkinchi divizioni gʻolibi: 1998-yil (Ural zonasi)

 Manbalar 

 Havolalar 


 Arslon Talipov Transfermarkt saytida

Turkum:Alifbo boʻyicha futbolchilar
Turkum:SSSR erkak futbolchilari
Turkum:Oʻzbekistonlik erkak futbolchilari
Turkum:Sohibkor futbolchilari
Turkum:Chirchiq klubi futbolchilari
Turkum:Doʻstlik Toshkent futbolchilari
Turkum:Metallurg Bekobod klubi futbolchilari
Turkum:Guliston klubi futbolchilari
Turkum:MHSK klubi futbolchilari
Turkum:Qizilqum klubi futbolchilari
Turkum:Bunyodkor klubi futbolchilari
Turkum:NBU-Osiyo klubi futbolchilari
Turkum:Sementchi Quvasoy futbolchilari
Turkum:Oʻzbekistonlik muhojir erkak futbolchilari
Turkum:Rossiyadagi muhojir erkak futbolchilar
Turkum:Hindistondagi muhojir erkak futbolchilar
Turkum:Futboldagi erkak hujumchilar
Turkum:Erkak futbol yarim himoyachilari